محمد جواد ظریف:

عراقی حکومت اور کردستان کے درمیان مذاکرات پرتاکید

اسلامی جمھوریہ ایران کے وزیرخارجہ نے عراق کی مرکزی حکومت اور کردستان کے درمیان مذاکرات پر تاکید کی ہے۔

خبر کا کوڈ: ۴۳۰۱۹۵

تاریخ: ۰۲ دی ۲۰۱۷ - ۱۳:۲۹

رسا نیوز ایجنسی کی رپورٹ کے مطابق، اسلامی جمہوریہ ایران کے وزیر خارجہ محمد جواد ظریف نے ارنا کے نمائندے کے ساتھ گفتگو کرتے ہوئے عراقی علاقے کردستان میں حالیہ ریفرنڈم کو عراقی آئین کی خلاف ورزی قرار دہتے ہوئے کرد حکام پر زور دیا ہے کہ وہ مرکزی حکومت کے ساتھ باہمی مذاکرات کے ذریعے مسائل کا حل تلاش کریں.

انہوں نے کہا کہ کردستان میں ریفرنڈم کا انعقاد عراقی آئین کی کھلی خلاف ورزی ہے اور اس سے نہ صرف کرد عوام کو فائدہ نہیں ملے گا بلکہ عراقی سلامتی کے لئے بھی خطرناک ہے.

واضح رہے کہ عالمی مخالفت اور عراق کی حکومت کے سخت رد عمل کے باوجود 25 ستمبر کو مسعود بارزانی نے عراقی کردستان میں ریفرنڈم کرایا تھا جو عراقی آئین اور عالمی قوانین کی سراسر خلاف ورزی ہے۔ /۹۸۸/ ن۹۴۰